
Július 28.

Magyar nyelvű Rezümé

kép címe: Július 28.

100 éve, 1914. július 28-án az Osztrák-Magyar Monarchia hadat üzent Szerbiának, ezzel megkezdődött a négy évig tartó első világháború. Az európai hatalmak évtizedek óta készültek a nagy erőpróbára, a kikristályosodott szövetségi rendszer egyik oldalán a "központi hatalmak" (Németország és az Osztrák-Magyar Monarchia), a másik oldalon az antant (Franciaország, Nagy-Britannia és Oroszország) álltak. 1914. június 28-án Szarajevóban Gavrilo Princip szerb diák meggyilkolta Ferenc Ferdinánd osztrák-magyar trónörököst és feleségét, Zsófia hercegnőt. Németország biztatására a Monarchia 1914. július 23-án ultimátumot intézett Szerbiához, majd július 28-án, egy hónappal a merénylet után hadat üzent. Másnap az orosz cár elrendelte a mozgósítást. Válaszként Németországban július 31-én II. Vilmos császár jóváhagyta az Oroszországhoz és Franciaországhoz intézett ultimátum szövegét, majd a Német Birodalomban a lapok különszámai közzétették az "általános hadiállapotot". Ezzel megkezdődött a háború.
 Mindeközben a képen látható házaspár egy strandon süttette a hasát és azon morfondíroztak, vajon azaz esőfelhő feléjük tart e, vagy elkerüli a strand területét. 1914 július 28.-a, egy keddi napra esett. Mint minden strandon, itt sem a legzsúfoltabb napok egyikének mondható volt az aznapi. Ki örül annak, ha egy szabadtéri programot, amit pár napos szervezés előzött meg, egy nem várt kedvezőtlen időjárási tényező húz keresztbe?

